ועדת החוקה, חוק ומשפט, כנסת 16, פרוטוקול מספר 230, 2004-05-31 10:00

מיכאל איתן: הצעת חוק שיפוט בענייני התרת נישואין (מקרים מיוחדים) (תיקון מס' 2) (סמכות בין-לאומית וקביעת ערכאת שיפוט), התשס"ג-2002.

תמי סלע: יש דברים שהחלטנו בפעם הקודמת, יש דברים שהשארנו ויש הצעות חדשות שהעלינו.

תמי סלע: יש הסתייגויות שהשארנו לדיון היום.

תמי סלע: את ההערות של משרד המשפטים הכנסתי כבר לנוסח, משום שהן לא נראו לי בעייתיות.

תמי סלע: יש דברים שכתבתי בהערות שוליים.

מיכאל איתן: מה נשאר פתוח?

תמי סלע: הסוגייה העיקרית שדנו בה ולא הגענו לגביה להסכמות בפעם הקודמת היא העניין של הכריכה.

תמי סלע: במקור לא היה מדובר על הוספת סמכויות לדון בעניינים הכרוכים.

תמי סלע: אתה הצעת שתי אפשרויות.

תמי סלע: אפשרות אחת לחזור לנוסח המקורי, שבו נאמר שאין בהעברת הבקשה כדי להקנות סמכות לדון בעניינים הכרוכים, והאפשרות השנייה היא לאפשר לבעל דין לטעון בפני איזו שהיא ערכאה שהוא נתן את הסכמתו רק כי הוא היה בלחץ לקבל את הגט.

תמי סלע: אני יודעת שיש הסכמה קצת שונה משתי האופציות.

מיכאל איתן: מה ההסכמה?

אליהו בן-דהן: קיימתי דיון עם השר לפיד, שהוא היום השר שלנו, שבו הגענו להסכמה להפריד בין הכריכות.

אליהו בן-דהן: לגבי יהודי ואיננו יהודי אנחנו יורדים מהנושא של הכריכה, כאשר לגבי שני יהודים תהיה כריכה.

אליהו בן-דהן: שר המשפטים תמך בפשרה הזאת.

רשף חן: זה לא מה שהבנתי.

רשף חן: לי נאמר שהרבנות ויתרה על נושא הכריכה.

תמי סלע: הבעייתיות של ההסכמה על הכריכה מתעוררת במקרים ששני בני הזוג יהודים.

תמי סלע: בגלל הצורך בגט יש את החשש להפעלת לחץ כדי להשיג את ההסכמה.

מיכאל איתן: אני לא רוצה להתעמק בעניין הזה אם יש הסכמה.

מיכאל איתן: בזמנו הצעתי מנגנון מסויים.

מיכאל איתן: הם הגיעו להסדר שזה רק בין שני יהודים.

תמי סלע: המנגנון הזה חשוב.

פרץ סגל: אני רוצה לאשר את מה שהרב בן-דהן אמר.

פרץ סגל: שר המשפטים אמר בצורה חד-משמעית שהוא מקבל את ההצעה שאם שני הצדדים נתנו הסכמה מפורשת בכתב בענייני ממון, הרי אפשר להקנות את הסמכות לבית הדין.

פרץ סגל: מה קורה כאשר מדובר בשני יהודים שנישאו בנישואין אזרחיים בחו"ל?

פרץ סגל: נאמר לי בישיבה עם שר המשפטים שזה יהיה רק אם בני הזוג מסכימים לסמכות על ענייני הגירושין עצמם.

פרץ סגל: אם הם הסכימו לסמכות הגירושין, הם יכולים גם להסכים..

רשף חן: לא תהיה סמכות אוטומטית רק בגלל שהם שני יהודים.

תמי סלע: אבל רק בדלתא של אלה שנוספו בגלל הרחבת הזיקה הבינלאומית, לא באופן כללי.

פרץ סגל: לבית הדין יש סמכות מכוח סעיף 5א לדון בעניינים הכרוכים כשמדובר בשני יהודים שנישאו בחו"ל והסכימו ביניהם בכתב.

פרץ סגל: השאלה היא אם הסמכות של בית הדין הרבני חלה רק במקרים שבני הזוג נישאו בנישואין דתיים בחו"ל בנוסף לנישואין האזרחיים, או גם במקרים של נישואין אזרחיים בלבד.

פרץ סגל: ההבהרה שקיבלתי ממשרד המשפטים היתה, שכאשר מדובר בשני יהודים שלא נישאו בנישואין דתיים בחו"ל אלא רק בנישואין אזרחיים, הרי שלא תהיה סמכות שמכוח החוק לדון בעניינם בבית הדין הרבני אלא בהסכמה.

פרץ סגל: עד כאן מה שסוכם עם שר המשפטים.

אפרת פריימן: האם זה לעניינים הכרוכים או לענייני הגירושין?

פרץ סגל: לענייני הגירושין.

יגאל יאסינוב: מה לגבי שני ישראלים שנסעו לקפריסין, התחתנו שם בנישואין אזרחיים ורוצים היום להתגרש?

אליהו בן-דהן: רק בבית הדין הרבני.

פרץ סגל: בשיחה עם הרב הראשי הוצע שבמקום שיהיה ההסדר הזה של ההסכמה, שזה דבר לא כל כך ברור, הרי שבית הדין הרבני יפעל במקרה של נישואין אזרחיים לפי מה שהיה פוסק בית הדין האזרחי, כלומר לפי סעיף 5.

פרץ סגל: השאלה של הניסוח היא השאלה שנשארה.

פרץ סגל: כאשר מדובר בשני בני זוג יהודים שנישאו בחו"ל בנישואין אזרחיים ולא בנישואין דתיים, בית הדין הרבני יתחשב בדין האזרחי.

רשף חן: זאת אומרת, ישבו שני רבנים ויחילו את הדין האזרחי של קנדה.

רשף חן: איזו הכשרה יש להם כדי לעשות את זה?

שמעון יעקובי: מאיפה שופט בית משפט למשפחה יודע מה הדין האזרחי של קנדה?

רשף חן: זה המקצוע שלו.

פרץ סגל: את השאלה הזאת העלינו בפני נשיא בית הדין הרבני הגדול.

פרץ סגל: נשיא בית הדין הרבני הגדול אמר שבמקרה כזה בית הדין הרבני הגדול יקבל חוות דעת לגבי הדין הזר.

רשף חן: האם זאת ההסכמה של שר המשפטים?

מיכאל איתן: אני לא נמצא עכשיו בערעור על החלטת שר המשפטים.

רשף חן: זה מה שעושים.

מיכאל איתן: יש גבול למה שהוועדה הזאת יכולה לעשות.

מיכאל איתן: אנחנו דנים בחוק הזה כבר 7 ישיבות.

מיכאל איתן: זה עולה כסף.

מיכאל איתן: אנחנו מגיעים למקרים שיקרו אולי פעם בשנה.

מיכאל איתן: מוכרח להיות לזה סוף.

מיכאל איתן: מדובר בנושאים מאוד מורכבים, מאוד מסובכים.

מיכאל איתן: מה יהיה הסוף?

מיכאל איתן: צריך באיזה שהוא רגע לשים סוף לסיפור.

מיכאל איתן: אם נמשיך להתווכח על מה יכול להיות במקרה של אותם שני אנשים שהיו בישראל ונסעו לחו"ל, אז זה לא יידון ובתי המשפט יצטרכו לפתור את זה.

מיכאל איתן: אני לא יכול לפתור כל דבר.

מיכאל איתן: אני אומר את זה בתסכול.

שמעון יעקובי: אני יכול להציע ניסוח להצעת שר המשפטים.

מיכאל איתן: אני רוצה לשמוע את הנוסח שסוכם.

מיכאל איתן: אם מישהו רוצה לשפר, לשנות, לסתור, להציע הצעה אחרת, שיציע.

רשף חן: לא יכול להיות שמסכמים משהו עם השר ואחרי זה באים לכאן עם משהו אחר.

אליהו בן-דהן: אתה מטיח בנו סתם האשמות.

רשף חן: אם זה סתם האשמות, אז אני מתנצל.

תמי סלע: אם הם נישאו בנישואין אזרחיים, אז תהיה לבית הדין הדתי סמכות.

תמי סלע: .

רשף חן: אם שני הצדדים מסכימים.

שמעון יעקובי: היו נישואי בני הזוג נישואין אזרחיים בלבד ולא היה המשיב אזרח או תושב ישראל, והגיע בית הדין הדתי למסקנה כי ניתן להתיר את נישואיהם ללא צורך בגירושין, יהא בית הדין הדתי מוסמך להתיר את הנישואין רק אם התקבלה הסכמת המשיב לשיפוט בית הדין.

תמי סלע: הוספת פה שהוא הגיע למסקנה שאפשר להתיר את הנישואין בלי צורך בגירושין.

שמעון יעקובי: בכל נישואין אזרחיים בית הדין בודק.

שמעון יעקובי: .

רשף חן: ואם צריך גירושין?

שמעון יעקובי: אם צריך גירושין, אז בית הדין צריך.

שמעון יעקובי: .

רשף חן: האם אתה יכול לגרור אותו בכוח לפה?

שמעון יעקובי: בוודאי.

שמעון יעקובי: זה הרעיון.

רשף חן: אתה לא יכול לגרור אותו בכוח.

שמעון יעקובי: אתה רוצה להשאיר את האישה עגונה?

רשף חן: אני לא רוצה להשאיר את האישה עגונה.

רשף חן: יש פתרונות לעגונות.

רשף חן: אתה לא יכול לגרור לכאן שני יהודים שהתחתנו בקליפורניה, אפילו אם לדעתך צריך גט לחומרה רק כי אחד מהם בא לכאן.

שמעון יעקובי: ואם זה נישואין דתיים?

רשף חן: בזה אני יכול לוותר לך.

אופיר פינס-פז: אני מבקש להצביע על ההסתייגות שאומרת שבית הדין הרבני לא יוכל לדון בגירושין של מי שהתחתן בנישואין אזרחיים.

פרץ סגל: כאשר בני הזוג לא נתנו את הסכמתם בכתב, הרי שמופעל המננגון של סעיף 3, כלומר פונים לבית משפט לענייני משפחה והוא מפנה לבית הדין הרבני הגדול כדי שיחליט אם יש צורך בגט.

שמעון יעקובי: זה יפיל את כל החוק.

שמעון יעקובי: היו"ר מיכאל איתן: אני אקרא את הנוסח בקול רם.

שמעון יעקובי: היו נישואי בני הזוג נישואין אזרחיים בלבד, ולא היה המשיב אזרח או תושב ישראל, יהא בית הדין הדתי מוסמך להתיר את הנישואין רק אם התקבלה הסכמת המשיב לשיפוט בית הדין .

רשף חן: זה בסדר.

מיכאל איתן: יש כאן את הצעת בית הדין הגדול.

מיכאל איתן: יהא בית הדין מוסמך להתיר את הנישואין תוך התחשבות בכללי ברירת הדין על פי סעיף 5 לחוק.

רשף חן: במקום הסכמתם?

שמעון יעקובי: זה במקום.

רשף חן: הם רוצים שישב הדיין ויכין את הדין הקנדי.

מיכאל איתן: זאת לא בעיה.

מיכאל איתן: השאלה רק מתי זה קורה.

רשף חן: למה דיין רבני צריך להכין את הדין הקנדי?

מיכאל איתן: מה יכול שופט בבית הדין למשפחה, שבעברו לא יכול היה להתקבל להיות שופט..?

רשף חן: מיקי, אתה מכפיש את השופטים ללא צורך.

מיכאל איתן: אני אגיד מה שראיתי.

מיכאל איתן: הבן אדם מכוח המערכת נהיה שופט.

מיכאל איתן: מה הוא מבין בחוק הקנדי?

רשף חן: הוא לא מבין בחוק הקנדי, אבל הוא נמצא במערכת שמתאימה ליישם חוקים זרים.

רשף חן: יש אנשים שיש להם הכשרה ליישם חוק דתי.

רשף חן: הסיבה שהולכים לבית הדין הרבני זה כדי ליישם חוק דתי, לא כי הם עורכי דין, לא כי הם משפטנים.

מיכאל איתן: החוק הדתי, במיוחד החוק הדתי היהודי, הוא חוק כוללני, כלומר כולל את כל תחומי החיים.

מיכאל איתן: דיין מתמצה בכל תחומי החיים.

רשף חן: מה זה קשור לחוק הקנדי?

מיכאל איתן: מה קשור החוק הישראלי לחוק הקנדי?

רשף חן: דיין יודע מה אומרת התורה.

מיכאל איתן: זה מקנה לו יותר ידע בחוק הקנדי מאשר לאותו רשם שהפך לשופט.

מיכאל איתן: כמו ששופט צריך ללמוד את הפרינציפ של דין זר כך גם דיין.

מיכאל איתן: תפסיקו כל דבר להפוך לשנאה.

רשף חן: איזו סיבה יש לבית דין רבני להחיל דין קנדי?

מיכאל איתן: מה הסיבה ששופט ישראלי יחיל דין קנדי?

רשף חן: הוא שופט.

מיכאל איתן: דיין זה גם שופט.

רשף חן: הוא שופט רבני.

רשף חן: הקימו מערכת מיוחדת כדי להחיל דין דתי.

מיכאל איתן: זאת מערכת משפטית.

רשף חן: יש לך במדינה הזאת מערכת משפט כללית.

מיכאל איתן: דיין זה בכללי.

רשף חן: דיין קם כדי להחיל דין דתי.

מיכאל איתן: דיין מקבל את סמכותו מהחוק הכללי.

רשף חן: החוק הכללי אומר שנישואין וגירושין של יהודים ייערכו על פי דין תורה.

מיכאל איתן: מה רע בזה?

רשף חן: אתה מנסה להחיל את הדין הקנדי.

מיכאל איתן: באיזה מקרים יזדקק בית הדין להתיר את הנישואין תוך התחשבות בכללי ברירת הדין על פי סעיף 5?

שמעון יעקובי: אתה דורש הסכמה שמא בית הדין לא יתחשב בדין הקנדי.

מיכאל איתן: אני אקרא שוב את הנוסח.

מיכאל איתן: היו נישואי בני הזוג נישואין אזרחיים בלבד, ולא היה המשיב אזרח או תושב ישראל, והגיע בית הדין הדתי למסקנה כי ניתן להתיר את הנישואין ללא צורך בגירושין, יהא בית הדין הדתי מוסמך להתיר את הנישואין רק אם התקבלה הסכמת המשיב לשיפוט בית הדין.

יגאל יאסינוב: זאת לא היתה ההסכמה.

מיכאל איתן: מי אומר שלא היתה הסכמה על זה?

פרץ סגל: היתה הסכמה על זה.

רשף חן: האם מוסכם שכשיש צורך בגירושין לחומרה אפשר לגרור אותו בכוח ללא הסכמתו?

מיכאל איתן: האם אני יכול לקבל את עמדת משרד המשפטים?

רשף חן: צריך לפצל את החוק הזה.

שמעון יעקובי: מה שאתה אומר מצמצם את סעיף 1.

שמעון יעקובי: אנחנו לא נסכים לזה.

שמעון יעקובי: חלק מההוראות של סעיף 5 קיימות ממילא בסעיף 1 לחוק השיפוט.

שמעון יעקובי: הדבר שלא קיים בסמכותו של בית הדין הוא כאשר המשיב הוא לא אזרח ולא תושב.

שמעון יעקובי: רק לגבי זה אתה נותן לנו הרחבה.

שמעון יעקובי: בא רשף חן ומציע הסתייגות.

שמעון יעקובי: אפשר להסכים לזה רק באותו קטע שאתה מרחיב את הסמכות.

שמעון יעקובי: למה שאני אסכים לצמצם את הסמכות שממילא יש לי בסעיף 1?

פרץ סגל: אנחנו עוסקים בהרחבת סמכות בתי הדין הרבניים שאיננה קיימת היום.

שמעון יעקובי: לא בכל הנקודות.

פרץ סגל: אז אם ככה יש איזו שהיא בעיה ב5א.

פרץ סגל: או ש5א מרחיב או שהוא מצמצם.

מיכאל איתן: יכול להיות שבחלק הוא מרחיב, בחלק הוא מצמצם.

שמעון יעקובי: בחלק הוא מרחיב, בחלק אחר הוא לא משנה.

פרץ סגל: האם הניסוח של סעיף 5א מקובל?

מיכאל איתן: כן.

פרץ סגל: אז אני אדבר רק על המקרים שנכנסים לגדר 5א.

מיכאל איתן: למקרים שבהם יש התנגשות.

שמעון יעקובי: תאר לעצמך מקרה של נישואין אזרחיים כאשר הבעל הוא רק אזרח ישראל.

שמעון יעקובי: אני לא צריך את החוק הזה כדי שתהיה לבית הדין סמכות.

שמעון יעקובי: ממילא יש סמכות לבית הדין.

שמעון יעקובי: המקרים היחידים שבהם אין סמכות לבית הדין לדון בהתרת נישואין של שני יהודים זה כאשר הנתבע הוא לא אזרח ולא תושב.

שמעון יעקובי: בשאר הדברים לא הרחבת.

רשף חן: לא יכול להיות שגירושין של שני יהודים שהתחתנו בנישואין אזרחיים בקליפורניה יתקיימו בבית הדין הרבני בחיפה.

מיכאל איתן: למה לא?

רשף חן: כי האדם הזה הוא לא אזרח.

מיכאל איתן: יכול להיות מצב שהשני יגיש תביעה.

שמעון יעקובי: הניסוח שכתבתי מתאים להסכמה של שר המשפטים.

שמעון יעקובי: כאשר בני זוג נישאים אזרחית בכל מקום בעולם בית הדין בודק אם צריך גט כדת משה וישראל.

מיכאל איתן: אחד מבני הזוג שהוא תושב ישראל מבקש להתיר נישואין.

מיכאל איתן: בן הזוג יכול במקרה הקיצוני להיות לא יהודי.

שמעון יעקובי: אנחנו מדברים על יהודי שגר בקליפורניה ואף פעם לא היה בישראל.

שמעון יעקובי: לפי הצעת החוק המקורית תהיה סמכות שיפוט לבית הדין הרבני אף ללא הסכמה.

שמעון יעקובי: הועלתה ההסתייגות שאמרה למה להחיל עליו את הדין הדתי כשאין לו שום זיקה דתית.

רשף חן: זאת לא היתה ההסתייגות.

רשף חן: ההסתייגות אמרה למה להחיל על בית הדין הדתי את הסמכות כאשר אין לאדם שום זיקה לדת או לישראל.

מיכאל איתן: מה זאת אומרת אין לו זיקה לדת?

מיכאל איתן: הוא יהודי?

רשף חן: סבתא שלו ואמא שלו יהודיות.

רשף חן: כל אשמתו היא שיש לו הורים יהודים.

מיכאל איתן: אם אמא שלו יהודייה אז הוא יהודי.

מיכאל איתן: מה קורה אם הוא ספק יהודי?

רשף חן: בכל ספק תינתן הסמכות.

שמעון יעקובי: אני לא מדבר על ספק, כי זה הולך דרך המסלול הרגיל.

שמעון יעקובי: אני מדבר על שני יהודים שאין להם זיקה אמיתית לדת.

שמעון יעקובי: בית הדין בודק אם צריך גט כדת משה וישראל.

שמעון יעקובי: אם בית הדין מגיע למסקנה שחייבים גט כדת משה וישראל, אז אין סמכות לשום מדינה בעולם להתיר את הנישואין חוץ מאשר למדינת ישראל.

תמי סלע: לבית דין דתי במדינה אחרת יש סמכות.

שמעון יעקובי: אין להם סמכות שיפוט.

שמעון יעקובי: אם בית הדין הגיע למסקנה שניתן להתיר את הנישואין ללא צורך בגט, אז אין סמכות רק לבית הדין הדתי לאכוף את סמכותו על אותו אדם.

שמעון יעקובי: זה מה שאומר שר המשפטים.

שמעון יעקובי: אם בית הדין מגיע למסקנה שחייבים גט, אז יש פה שאלה של עגונה.

שמעון יעקובי: בית הדין הרבני לא יוצר עגונות, הוא מחפש לפתור את בעיית העגונות.

שמעון יעקובי: אם הנישואין הם אזרחיים, ובאותם נישואין ספציפיים לא נוצרה זיקת נישואין, ודאי שבית הדין לא יגיד שהאישה תישאר עגונה עד שהבעל ייתן לה גט.

שמעון יעקובי: בית הדין ייתן פסק דין מיידי כדי שאפשר יהיה להתיר אותה.

שמעון יעקובי: אז ילכו לבית המשפט המוסמך שיתיר את הנישואין.

שמעון יעקובי: זאת עמדתו של שר המשפטים.

שמעון יעקובי: על כך באתי והוספתי את העמדה של נשיא בית הדין הגדול.

שמעון יעקובי: הוא אומר שכאשר יש הסכמה של בן הזוג להתיר את הנישואין, אז אין בעיה איך יתירו את הנישואין.

שמעון יעקובי: בהסכמה אפשר להתיר את הנישואין ללא שום עילה.

שמעון יעקובי: אומר הרב הראשי כשכאשר אין הסכמה, בית הדין יתיר את הנישואין תוך התחשבות בכללי המשפט הבינלאומי-הפרטי.

תמי סלע: למה בכלל בבית דין?

עדי חן: איפה קיים בית דין דתי שיתחשב בכללי המשפט הבינלאומי-פרטי?

שמעון יעקובי: הרב הראשי אומר שהוא מוכן לשקול התחשבות.

עדי חן: זה בלתי אפשרי.

מיכאל איתן: למה זה בלתי אפשרי?

תמי סלע: כי הם פועלים על פי דין תורה.

מיכאל איתן: לא צריכה להיות סתירה.

שמעון יעקובי: עד כה במדינת ישראל שני יהודים יכלו להתגרש אך ורק בבית הדין הרבני.

שמעון יעקובי: הרב הראשי לא מוכן לפתוח פתח לכך ששני בני זוג יהודים במדינת ישראל יתגרשו שלא בבית הדין.

תמי סלע: הם לא במדינת ישראל.

נסים זאב: הויכוח כאן הוא אידיאולוגי.

נסים זאב: רשף חן אומר שזכותו של כל אדם לבחור אם הוא רוצה להביא ממזרים לעולם.

נסים זאב: הנושא של היתר נישואין זה מהלך שבית הדין הולך עליו רק כשאין ברירה ורק כאשר בית דין מגיע למסקנה שזה עניין של טובת הציבור.

נסים זאב: יכול להיות מצב שהבעל גר בחו"ל, הוא לא ישראלי אבל הוא יהודי.

נסים זאב: זה שהוא יהודי מחייב את בית הדין לתת את דעתו כדי שלא יהיו ממזרים בעתיד במדינת ישראל ובעולם.

מיכאל איתן: זה לא המצב.

מיכאל איתן: במצב בו מדובר אחד מהצדדים פנה לבית הדין הרבני בתל אביב, כאשר בית הדין מגיע למסקנה שאין צורך בגט דתי .

רשף חן: מי ישא בהוצאות הגעתו לארץ?

מיכאל איתן: זאת הסיטואציה.

מיכאל איתן: לא מדובר פה על ממזרות.

נסים זאב: אבל בכל זאת יהיה צורך בהיתר נישואין.

מיכאל איתן: מבחינה אזרחית, לא מבחינה דתית.

מיכאל איתן: הם התחתנו בחו"ל אצל רשם נישואין גוי.

מיכאל איתן: עכשיו הם מסכימים שבית הדין הדתי יתיר להם את הנישואין.

נסים זאב: אם לא יהיה היתר נישואין תהיה ממזרות.

מיכאל איתן: לא בהכרח.

מיכאל איתן: לפי הדין הדתי היא לא נשואה.

שמעון יעקובי: בית הדין צריך לבדוק את זה.

אורי צפת: הם נזקקים להתרת נישואין כדי לא לעבור עבירת ביגמיה.

אורי צפת: אין פה עניין של ממזרות.

אורי צפת: מכיוון שנישואין אזרחיים הם לא נישואין לפי דין תורה, אז אין פה עניין של ממזרות.

אורי צפת: תוריד את הנושא הזה מסדר היום.

אורי צפת: הם צריכים את הגט כדי לא לעבור עבירת ביגמיה.

אורי צפת: יש את החוק של התרת נישואין.

אורי צפת: יש פקקים.

אורי צפת: עצומים אצל נשיא בית המשפט העליון.

אורי צפת: רוצים להעביר את זה לבתי משפט למשפחה כדי שהעסק יזרום.

אורי צפת: מה אנחנו מבקשים?

אורי צפת: לתקן את החוק כך שזה יעבור לבית משפט לענייני משפחה.

אורי צפת: תתנו לאנשים להתגרש.

אורי צפת: יש 250 אלף זוגות שרוצים להתגרש.

אורי צפת: על מה מדברים פה?

אורי צפת: על ממזרים?

אורי צפת: את מי זה מעניין בכלל?

שמעון יעקובי: ההסדר הזה של בית משפט למשפחה הוא הסדר מקיף.

רשף חן: הבעיה נובעת מזה שמערבבים שני חוקים שלא קשורים אחד לשני.

רשף חן: הסטטוס קוו במדינת ישראל אומר שענייני נישואין וגירושין של יהודים בישראל יהיו בשיפוטם היחידי של בתי דין רבניים.

רשף חן: זה המצב במדינת ישראל, כך היה הרבה מאוד שנים.

רשף חן: אין שיפוט לבתי הדין הרבניים על יהודים באשר הם.

רשף חן: אפילו אם אחד מהם בא לכאן זה לא מקנה לבית הדין הרבני שיפוט על האחר שנשאר במקום מושבו.

רשף חן: לרבנות לא נוח עם העניין הזה, היא היתה רוצה להרחיב את סמכותה על כלל היהודים בעולם.

רשף חן: זה נושא מעניין, חשוב, אבל לא קשור בכלל לשאלה של התרת נישואין לפי חוק שיפוט בענייני התרת נישואין (מקרים מיוחדים).

רשף חן: רוצים לפתור פה בעיה טכנית.

רשף חן: עד עכשיו זה הלך דרך בית המשפט העליון, עכשיו מבקשים להעביר את זה לבית משפט לענייני משפחה.

רשף חן: בא בית הדין הרבני ובהזדמנות הזאת רוצה לעשות שינוי טוטאלי שיסבך אותנו עם יהדות העולם.

רשף חן: מה הנימוק?

רשף חן: עגונות.

רשף חן: עגונות זה באמת נושא רציני וחשוב שראוי לתיקון, אבל לא פה.

רשף חן: אני אתמוך בזה שבית הדין יגרש אדם גירושין דתיים במקרה שהוא עשה את כל הצעדים כדי להתיר את הנישואין שלו והוא לא יכול היה לעשות זאת במקום מושבו.

רשף חן: לא יכול להיות שבחוק הלא נכון נרחיב את הסמכות שלנו על כלל יהודי העולם.

רשף חן: האיש חי בארצות הברית חיים אזרחיים לחלוטין, התחתן אזרחית, לא מעניין אותו בית הדין הרבני.

רשף חן: פתאום הוא מוצא את עצמו מקבל זימון שהוא חייב להתייצב בבית הדין בטבריה כדי להתגרש מאשתו.

רשף חן: זה בלתי נסבל מבחינת היחסים שלנו עם העולם.

מיכאל איתן: אנחנו התייחסנו כאן לאמנה בינלאומית שקובעת את עקרונות ההדדיות.

מיכאל איתן: הנורמה הזאת היא לא נורמה ייחודית שהומצאה על ידי הרב הראשי לישראל.

מיכאל איתן: העוול הגדול הזה יכול לקרות בשיטות משפט אחרות במקומות אחרים בעולם.

רשף חן: האם יש איזו שהיא מדינה שיכולה לחייב מישהו ללכת לבית דין דתי ולהתדיין על פי חוק דתי כאשר הוא לא תושב המדינה?

מיכאל איתן: זה לא רלוונטי.

רשף חן: על זה מדובר.

רשף חן: אתה רואה שבית הדין הרבני מבין את האבסורד בלחייב בן אדם מחו"ל לבוא לכאן.

רשף חן: זאת הסיבה שהם אומרים שבית הדין הרבני יחיל את הדין האזרחי.

רשף חן: אם מחילים את הדין האזרחי למה זה צריך להיות בבית הדין הרבני?

שמעון יעקובי: למה בית משפט אזרחי יכול להחיל דין דתי?

אפרת פריימן: הסיבה שאנחנו לא מחוייבים לאמנה היא כי הדין שלנו בנושא גירושין מאפשר להחזיק אחד את השני בכוח.

אפרת פריימן: זה סותר את האמנה.

פרץ סגל: ההצעה של שר המשפטים היתה כזאת: לבית דין דתי תהיה סמכות שיפוט ייחודית לדון בענייני גירושין של בני זוג ששניהם בני הדת של בית הדין כאשר התקיימו תנאי הסמכות שבסעיף 2, כאשר בני הזוג נישאו לפי הדין הדתי, או שהסכימו שבית הדין הדתי ידון בענייני הגירושין.

פרץ סגל: שר המשפטים אמר שבמידה ואין חשש לעגונות הוא בעד לפצל את החוק.

שמעון יעקובי: בהצעה הזאת יש חשש לעגונות.

שמעון יעקובי: כל נישואין אזרחיים צריך לבדוק.

פרץ סגל: אני התייחסתי לסעיף 5א.

שמעון יעקובי: זה מצמצם את הסמכויות שלנו לפי סעיף 1 לחוק.

שמעון יעקובי: אנחנו לא הסכמנו על צמצום.

פרץ סגל: אל תכניס עכשיו את סעיף 1 לחוק שיפוט בתי דין רבניים, זה לא נידון אצל השר.

שמעון יעקובי: אבל הנוסח שאתה מציע מצמצם את סעיף 1.

שמעון יעקובי: אנחנו לא הסכמנו על צמצום.

מיכאל איתן: יש לנו 3 אפשרויות.

מיכאל איתן: אפשרות אחת שנעשה את הפיצול, השנייה שתסכימו לנוסחה שהוקראה על ידי פרץ, והשלישית שלא נעשה כלום.

מיכאל איתן: מה מבחינתך עדיף?

שמעון יעקובי: השלישית עדיפה.

מיכאל איתן: רבותי, הישיבה הסתיימה.

מיכאל איתן: כשתגיעו להסכמה אנחנו נמשיך.

מיכאל איתן: תתקיים ישיבה במועד אחר.